बिथांआ बुंहरनाय बादिब्ला गंथाम गामिया एरि एम्फौ फिसिनायजों लोब्बा जाना गासै रोखोमनि एम्फौ जेरै इफि,मालबारि फिसिलांदों आरो बिफानाबो फार्मनि थाखाय मदद होलांदों ।लोगोसे बिटिसि नि एम्फौ फिसिग्रा बिफाना गाव मदद हान्जा आरो एरि एम्फौ बिफां गायनाय हाबाफारिबो जेराव ओनसोलनि हौवाफोरा गावनि आथिंआव गसंनो हागोन ।डिजिटेल इन्डियानि गेजेरजों एम्फौ फिसिनाय आदबखौ जिउग्राफिकेल इन्फरमेसन सिस्टेम जिअ टगिं खालामनानै पर्टेलाव आपलद खालामनानै गुबुन गुबुन ओनसोलाव गोरलैयै नुनो मोननाय राहा सायाव गुवारै सावरायनाय जायो ।बिथांआ मिथि होयो दि बिटिसि आरो मिरु सिल्क बर्ड आ एम्फौ फिसिनायजों लोब्बा थानाय गासै रोखोमनि जेंना जेंगोना,जौगानो हायै जाहोन,बिरोंदामिनखौ जौगानायनि सायाव फोरोंथाय होनाय,हाथायखौ जौगाहोनाय बायदि बिथिंनि सायाव भिसन डकुमेन्ट थाग थियारि खालामनाय जादों ।मख'जाथावदि बिटिसि नि उफ्रा प्रिनसिपाल नेहाथारि रबिनसन मोसाहारिया पुन्दिबारी गामियाव बेखेवना होयो ।